মনে করুন, একজন একটা সেলফোনের কাস্টোমার কেয়ারে ফোন করেছে তার সমস্যার কথা বলার জন্য। আপনি সমস্যায় জর্জরিত ব্যক্তিটি এবং কাস্টোমার কেয়ার ম্যানেজারের মধ্যে কথাবার্তা শুনছেন। তাদের মধ্যে অনেকক্ষণ সুখ-দুঃখের আলাপ হলো। যেমন- প্রথমে নাম জানতে চাওয়া, ফোন নাম্বার জানতে চাওয়া, গ্রাহক কি ধরনের বাঁশ খেয়েছে, কবে থেকে এ জাতীয় বাঁশ খাচ্ছে, সপ্তাহে কয়বার ব্যাথা অনুভূত হয়, ইত্যাদি ইত্যাদি। পরে কাঁদে না, লক্ষী সোনা জাতীয় কথাবার্তা বলে ফুসলিয়ে একটা যা-তা সমাধান দেয়ার মাধ্যমে আলোচনা শেষ হলো।